I matematikken er trekantsuligheden en sætning, der siger, at længden af en given side i en trekant er mindre end summen af de to andre siders længder, men større end forskellen mellem de to andre siders længder. Trekantsuligheden er en sætning i rum, såsom de reelle tal, alle Euklidiske rum, Lᵖ-rum (p ≥ 1), og vilkårlige indre produkt-rum. Den forekommer også som aksiom i definitionerne af flere af de matematiske strukturer i matematisk analyse og funktionsanalyse, såsom normerede vektorrum og metriske rum.